સંસદના બંને ગૃહોમાં આજે ગુજરાતના ઉનામાં બનેલ દલિત અત્યાચારની ઘટનાના પગલે હોબાળો મચી ગયો હતો. કોંગ્રેસ તથા અન્ય વિપક્ષો દ્વારા સરકારને આડે હાથે લેવામાં આવી હતી. ગુજરાતમાં દલિત અત્યાચાર મુદ્દે લોકસભામાં આટલો બધો હોબાળો ચાલી રહ્યો હતો ત્યારે કોંગ્રેસના ઉપાધ્યક્ષ રાહુલ ગાંધી નિરાંતની નિંદર ખેંચતા કેમેરામાં ઝડપાઈ ગયા. તેમની આ હરકત મિડિયામાં અને સોશિયલ મિડિયામાં ચર્ચાનો મુદ્દો બની હતી.